b'\n_START_ARTICLE_\nThe Faceless\n_START_SECTION_\nHistoria\n_START_PARAGRAPH_\nThe Facelessin perustivat Kalifornian Encinossa vuonna 2005, kitaristi Michael Keene ja basisti Brandon Giffin. Yhtyeen ensialbumin Akeldama julkaisi vuonna 2006 Sumerian Records. Albumin \xc3\xa4\xc3\xa4nityksen aikana vaihtui rumpali monta kertaa yhtyeen vakioj\xc3\xa4sen Brett Batdorfin erottua yhtyeest\xc3\xa4. Albumilla soitti nelj\xc3\xa4 rumpalia. _NEWLINE_Loppuvuodesta 2008 julkaistiin yhtyeen toinen albumi Planetary Duality, jolla The Faceless teki debyyttins\xc3\xa4 Billboard 200 -listalla. Myyden Yhdysvalloissa noin 5\xc2\xa0600 kopiota julkaisuviikollaan albumi oli kyseisell\xc3\xa4 listalla korkeimmillaan sijalla 119 sek\xc3\xa4 Billboardin Top Heatseekers -listalla toisena. Albumin julkaisun tiimoilta The Faceless l\xc3\xa4hti 2009 helmikuussa Pohjois-Amerikan-kiertueelle ruotsalaisen Meshuggahin ja yhdysvaltalaisen Cynicin kanssa. Yhtyeen oli my\xc3\xb6s mukana 2010 kev\xc3\xa4\xc3\xa4ll\xc3\xa4 j\xc3\xa4rjestetyll\xc3\xa4 Bonecrusher Fest -Europan-kiertueella mm. The Black Dahlia Murderin, 3 Inches of Bloodin, Necrophobicin ja Carnifexin lis\xc3\xa4ksi._NEWLINE_Huhtikuussa 2011 The Faceless ilmoitti vasta yhtyeest\xc3\xa4 eronneen basisti Jared Landerin tilalle Animosity- ja Reflux -yhtyeist\xc3\xa4 tunnetun Evan Brewerin. Brewerin liittymisen aikoihin ilmoitettiin my\xc3\xb6s h\xc3\xa4nen tulevasta Alone -sooloalbumista, joka julkaistiin Sumerian Recordsin kautta 28. kes\xc3\xa4kuuta 2011. Brewerin omien sanojensa mukaan, h\xc3\xa4n ei ainoastaan ole ainoa muusikko koko albumilla, vaan joka ikinen \xc3\xa4\xc3\xa4ni albumilla on tuotettu bassokitaran kanssa._NEWLINE_Vain kuukausi Brewerin liittymisen j\xc3\xa4lkeen The Facelessin kokoonpano muuttui j\xc3\xa4lleen, kun laulaja Demon Carcass eli Derek Rydquist p\xc3\xa4\xc3\xa4tti erota yhtyeest\xc3\xa4. Rydquistin v\xc3\xa4liaikaiseksi tuuraajaksi valittiin Geoffrey Ficco, jonka asema sittemmin vakiintui, kun yhtyeen kitaristi Michael Keene virallisti yhtyeen Facebook-sivulla Ficcon vakituisen paikan yhtyeen laulajana. Ficcon laulua kuultiin yhtyeen esiintymiset poissuljettuna ensimm\xc3\xa4ist\xc3\xa4 kertaa uudella "The Eidolon Reality" -demolla._NEWLINE_The Facelessin MySpace-sivu lupailee uutta musiikkia vuoden 2011 aikana. "The Eidolon Reality" -demon lis\xc3\xa4ksi yhtye on julkaissut videon syksyn studionauhoituksistaan. T\xc3\xa4yspitk\xc3\xa4n albumin arveltu julkaisuajankohta oli vuoden 2011 lopulla tai 2012 alussa, mutta pitk\xc3\xa4n viiv\xc3\xa4styksen j\xc3\xa4lkeen uuden Autotheism -albumin julkaisup\xc3\xa4iv\xc3\xa4ksi ilmoitettiin 14. elokuuta 2012. Albumi tullaan julkaisemaan Sumerian Recordsin kautta The Facelessin tehty\xc3\xa4 uuden sopimuksen levy-yhti\xc3\xb6n kanssa alkuvuodesta 2011. Yhtyeen kaksi edellist\xc3\xa4 t\xc3\xa4yspitk\xc3\xa4\xc3\xa4 on my\xc3\xb6s julkaistu Sumerian Recordsin kautta._NEWLINE_Yhtyeell\xc3\xa4 on yksi musiikkivideo Autotheist Movement III: Deconsecrate -kappaleesta.'